
SHPALLJA E VENDEVE TË LIRA TË PUNËS


Tabela .1


	Nr.
	
Pozicioni i punës
	
Struktura e interesuar/ Forca
	
Vendi ku ndodhet
	
Lloji i
kontratës së
punës
	Procedura e përzgjedhjes së kandidatëve
	
Afati i aplikimit

	
	
	
	
	
	Me
dosje
	Intervista
	Fillimi
	Mbarimi

	1
	Inspektor
	Reparti Ushtarak nr.6028,
AIM
	Tiranë
	Pa afat
	Po
	Po
	22.09.2026
	06.10.2026




Formulari nr. 1

	1.Pozicioni i punës: Inspektor i Standardeve për Sigurinë Teknike

	2. Kodi i pozicionit: N/A

	3. Reparti/Institucioni: Drejtoria e Inspektimit dhe Standardeve, në Agjencinë e Industrisë së Mbrojtjes, Reparti Ushtarak Nr.6028

	4. Vendi: Tiranë

	5. Paga: VKM nr.325, datë 31.05.2023, i ndryshuar 

	6. Lloji i kontratës së punës: Pa afat

	7. Data e fillimit të aplikimit: 22.09.2026

	8. Data e mbylljes së aplikimit: 06.10.2026

	9. Mënyra e aplikimit:

Për të aplikuar kandidatët duhet të plotësojnë formularin e aplikimit, të cilin do ta gjejnë në faqen e internetit të Ministrisë së Mbrojtjes, në adresën www.mod.gov.al. Formulari pasi plotësohet, së bashku me dokumentacionin përkatës,do të dërgohet në:




  Sektori i Burimeve Njerëzore dhe Shërbimeve në Agjencinë e Industrisë së Mbrojtjes
  Ministria e Mbrojtjes, Rruga e Dibrës
 Tiranë 



	10. Dokumentet e aplikimit:
Aplikantët duhet të paraqesin dokumentet e mëposhtme:

a) kërkesën; 
b) formularin e aplikimit; 
c) fotokopje të letërnjoftimit (ID); 
ç) diplomën e shkollës së mesme/parauniversitare ose të lartë të noterizuar ose në origjinal; 
d) fotokopje të patentës nëse ka; 
dh) dëshmi profesioni nëse ka; e) raport mjekësor për aftësi në punë (vlefshmëria 3 muaj);
ë) fotografi me përmasa 4x6, 2 copë; 
f) dëshmi penaliteti; 
g) vërtetim nga gjykata; 
gj) vërtetim nga prokuroria; 
h) librezë pune; 
i) jetëshkrimin (CV); 
j) formularin e vetëdeklarimit të gjendjes gjyqësore (Integriteti i personave që ushtrojnë funksione publike/formulari i vetëdeklarimit) 
k) çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj.

11. Kërkesat e përgjithshme të pozicionit të punës:
a) të jetë shtetas shqiptar; 
b) të ketë zotësi të plotë për të vepruar; 
c) të zotërojë gjuhën shqipe, të shkruar dhe të folur; 
ç) të jetë në kushte shëndetësore që e lejojnë të kryejë detyrën përkatëse; 
d) të mos jetë i dënuar me vendim të formës së prerë për kryerjen e një krimi apo për kryerjen e   një kundërvajtjeje penale me dashje; 
      dh) ndaj tij të mos jetë marrë masa disiplinore e largimit nga puna, brenda 1 viti nga data e aplikimit të plotësojë kërkesat e posaçme për nivelin e arsimit, përvojës dhe kërkesat e tjera të posaçme sipas përshkrimit të punës; 
        e) të plotësojnë kriteret për t’u pajisur me Certifikatë Sigurie Personeli sipas legjislacionit për  informacionin e klasifikuar “sekret shtetëror”.

	12. Kërkesat specifike të pozicionit të punës:
a. Grada/Titulli:	Inspektori i Standardeve për Sigurinë Teknike.
      b.   Arsimi :		I lartë universitar në Inxhinieri Ndërtimi (preferohet) /Inxhinieri Mekanike /Elektrike / Industriale. Përbën avantazh arsimimi në fushën e industrisë ose mbrojtjes.
c. Kualifikimi:	 Në fushën e Sigurise Teknike si:
            Çertifikata ose Diplomë NEBOSH
            Çertifikata auditori/vlerësuesi ISO 9001 ose ISO 45001 — avantazh.
            Çdo certifikate tjeter mbi fushen e sigurise perben avantazh.
ç. Trajnimi:	 Trajnime të dokumentuara në standardet (STANAG, ISO) — avantazh.
d. Eksperienca në Punë:	Kandidati duhet të ketë jo më pak se 3 (tre) vite përvojë pune në fushën e inxhinierisë, inspektimit teknik, sigurisë industriale ose fushave të lidhura.
                                                 Eksperienca e mëparshme në industrinë mbrojtëse, shërbime publike me profil teknik ose inspektoriate teknike konsiderohet avantazh i rëndësishëm.
                                                 Eksperienca e mëparshme ne planifikimin dhe kryen inspektimeve periodike të objekteve, impianteve, instalimeve dhe të njësive të industrisë mbrojtëse
dh. Gjuha e huaj:	Njohuri të mira të gjuhës Angleze.
e.   Kërkesa të tjera specifike: Të ketë njohuri të mira në përdorimin e programeve kryesore të
kompjuterit.
Kandidati duhet te ketë njohuri në fushat si:                           Metodologji auditimi dhe inspektimi teknik (hapat, dokumentimi, gjetjet, pikat e pajtueshmërisë).                                             Vlerësim rreziku teknik: identifikim, analizë, matricat e rrezikut, klasifikim dhe raportim.                                                            Teknikat e inspektimit vizual, dokumentar dhe operacional.         
ë. Të plotësojë kushtet për t’u pajisur me Certifikatë të Sigurisë së Personelit sipas VKM nr. 731, datë 27.11.2024 “Për miratimin e rregullores për sigurinë e personelit”.



	
Përshkrimi i punës: Inspektori i Standardeve për Sigurinë Teknike është përgjegjës për kryerjen e veprimtarive të inspektimit, kontrollit dhe monitorimit të zbatimit të kërkesave ligjore, standardeve teknike dhe rregullave të sigurisë nga subjektet që ushtrojnë veprimtari në fushën e industrisë së mbrojtjes, me fokus në garantimin e sigurisë së proceseve, instalimeve, pajisjeve, ambienteve të prodhimit, magazinimit dhe transportit të produkteve ushtarake.

Detyrat kryesore: 

· Verifikon përputhshmërinë e proceseve teknologjike, pajisjeve, makinerive, instalimeve dhe ambienteve të punës me kërkesat ligjore, standardet teknike dhe rregullat e sigurisë në fuqi.
· Kontrollon kushtet teknike dhe të sigurisë për prodhimin, magazinimin, trajtimin, transportin dhe administrimin e armëve, municioneve dhe materialeve të tjera ushtarake.
· Vlerëson zbatimin e masave parandaluese për eliminimin ose reduktimin e rreziqeve teknike, mekanike, elektrike, termike, kimike, të zjarrit, shpërthimit dhe rreziqeve të tjera të lidhura me proceset industriale, sipas fushës së veprimtarisë.
· Verifikon që pajisjet dhe instalimet kritike për sigurinë t'i nënshtrohen kontrolleve, testimeve, mirëmbajtjes dhe verifikimeve periodike, sipas kërkesave teknike dhe dokumentacionit përkatës.
· Shqyrton dokumentacionin teknik të subjekteve, përfshirë procedurat e punës, manualet teknike, certifikatat, aktet e kontrollit/testimit, regjistrat e mirëmbajtjes dhe dokumentacionin e sigurisë.
· Identifikon dhe dokumenton mospërputhjet, mangësitë dhe rreziqet teknike të konstatuara gjatë inspektimit dhe përcakton, sipas kompetencave ligjore, masat korrigjuese dhe afatet për përmbushjen e tyre.
· Përgatit raporte inspektimi, procesverbale, akte konstatimi dhe dokumentacionin tjetër teknik/administrativ që kërkohet nga procedura e inspektimit.
· Ndjek zbatimin e masave korrigjuese të kërkuara pas inspektimit dhe verifikon përmbushjen e tyre.
· Jep kontribut teknik në proceset e licencimit dhe autorizimit, duke vlerësuar përmbushjen e kërkesave të sigurisë dhe standardeve teknike nga aplikantët. AIM e përfshin shprehimisht verifikimin e kritereve të sigurisë dhe standardeve teknike në proceset e licencimit/autorizimit
· Merr pjesë në vlerësimin e riskut teknik dhe të sigurisë për subjektet dhe aktivitetet që janë objekt inspektimi, duke kontribuar në planifikimin e inspektimeve mbi bazë risku. Kuadri i ri i inspektimit në Shqipëri parashikon programimin e veprimtarisë inspektuese mbi bazën e metodologjive të vlerësimit të riskut.
· Bashkëpunon me strukturat e tjera të AIM-së dhe, sipas nevojës, me institucione të tjera shtetërore, ekspertë teknikë dhe organizma të vlerësimit të konformitetit, për çështje që lidhen me sigurinë teknike.
· Merr pjesë në analizimin e incidenteve, aksidenteve dhe ngjarjeve me ndikim në sigurinë teknike, kur ato lidhen me fushën e përgjegjësisë së AIM-së, duke evidentuar shkaqet dhe masat parandaluese/korrigjuese.
· Mban dhe përditëson të dhënat, evidencat dhe dokumentacionin e veprimtarisë inspektuese, duke garantuar saktësinë, gjurmueshmërinë dhe konfidencialitetin e informacionit.
· Respekton kërkesat për informacionin e klasifikuar, sigurinë fizike dhe mbrojtjen e informacionit, veçanërisht gjatë inspektimeve në ambiente dhe procese që lidhen me industrinë e mbrojtjes.


	
13.  Procedura e përzgjedhjes së kandidatëve:
Përzgjedhja e kandidatëve do të bëhet nga një komision vlerësimi i përbërë nga 3 (tre) veta. Procedura e përzgjedhjes së kandidatëve përfshin:

b. përzgjedhjen paraprake;
c. vlerësimin e dokumenteve të kandidatëve, që konsiston në vlerësimin e arsimimit, të eksperiencës e të trajnimeve, të lidhura me fushën përkatëse;
d. intervistën e strukturuar me gojë.

Përzgjedhja paraprake e kandidaturave do të realizohet nga Sektori i Burimeve Njerëzore dhe Shërbimeve, mbi bazën e dokumentacionit të paraqitur nga kandidatët. Njësia e Burimeve Njerëzore verifikon dokumentacionin e aplikantëve, nëse ai është i plotë dhe i saktë, si dhe plotësimin e kërkesave të pozicionit të punës nga ana e tyre dhe përcakton kandidatët që plotësojnë kërkesat e pozicionit. Vetëm kandidatët që plotësojnë kërkesat e pozicionit do të njoftohen për vazhdimin e mëtejshëm të konkurimit.
Konkurimi me kandidatët që plotësonë kerkesat e pozicionit të punës përfshin:

· vlerësimin e dokumenteve të kandidatëve (vlerësimin e arsimimit/kualifikimit, vlerësimin e trajnimit dhe vlerësimin e eksperiencës të lidhura me fushën përkatëse;
· intervistën e strukturuar me gojë.

Vlerësimi i tyre do të bëhet nga komisioni përkatës.

Totali i pikëve të vlerësimit të kandidatëve është 100 (njëqind), të cilat ndahen:
a. 40 pikë, për vlerësimin e dokumenteve të kandidatëve;
b. 60 pikë, për intervistën e strukturuar me gojë.

Vlerësimi i dokumenteve të kandidatëve përfshin:

a. vlerësimin ejetëshkrimit (CV);
b. vlerësimin e kualifikimeve akademike, profesionale dhe teknike;
c. vlerësimin e trajnimeve;
           ç. vlerësimin e eksperiencave të ngjashme të punës në rastet e pozicioneve drejtuese;
           d. eksperiencës dhe aftësive drejtuese.

Pikët totale të vlerësimit të dokumenteve ndahen si më poshtë:

a) jetëshkrimi, 10 pikë; 
b) arsimimi/kualifikimi, deri 10 pikë; 
c) trajnimi, deri 10 pikë; 
ç) eksperienca/përvoja në pune, deri 10 pikë. 





Intervista, zhvillohet me gojë me të gjithë kandidatët që janë përzgjedhur gjatë fazës së përzgjedhjes paraprake. Qëllimi i intervistës është të verifikojë aftësitë, motivacionin dhe aspiratat e çdo kandidati, si dhe përputhshmërinë e profilit profesional të kandidatit me pozicionin që do të mbulojë.

Intervista zhvillohet e strukturuar me qëllim që të sigurojë informacion të saktë rreth profilit profesional të kandidatëve. Ajo strukturohet në varësi të pozicionit që punonjësi do të mbulojë dhe eksperiencës.

Gjatë intervistës kandidatit i drejtohen disa pyetje nga anëtarët e komisionit, përgjigjet e të cilave vlerësohen me pikë. Çdo pyetje ka një sasi të caktuara pikësh, të cilat vlerësohen në varësi të përgjigjes. Në total intervista ka 60 pikë.

Kandidatët të cilët nuk marrin më shumë se 70 pikë, (që përfshin vlerësimin e dokumenteve të kandidatëve, si dhe vlerësimin e intervistës), skualifikohen nga konkurimi.

Në mbyllje të procesit të vlerësimit, tre kandidatët që kanë marrë më shumë pikë i paraqiten autoriteteve vendimarrëse për miratimin e kandidatit më të përshtatshëm për mbulimin e pozicionit të shpallur.
      Me  emërimin në pozicionin e punës do të lidhet kontrata individuale e punës.




